Atrajojimas

Atrajojimas (sin. gromuliavimas) – atrajotojų virškinimo proceso dalis. Atrajotojai gali greitai suėsti daug stambaus sunkiai virškinamo pašaro jo nesukramtydami, o tiesiog nurydami į didįjį prieskrandį. Kai gyvuliai neėda, išbrinkęs, suminkštėjęs, mikroorganizmų fermentuotas pašaras dalimis refleksiškai atryjamas į burną. Gromulas (atraja) gerai sukramtomas, suvilgomas seilėmis ir vėl nuryjamas. Per parą gyvuliai atrajoja vid. 6-8 kartus po 30-50 min.

Kategorija:Gyvūnų anatomija
Kategorija:Virškinimo sistema